Mi a kényelmes és otthonos hálószoba kulcsa? Nem több, mint egy pár egyszerű dolog, amire oda kell figyelnünk. Nyakunkon az ősz, így hamarosan alvásunk helyszínét is kuckósítanunk kell, de a jó hír az, hogy ennek a frissítésnek nem kell feltétlenül sok pénzbe kerülnie.
A dánoktól már jól ismert „Hygge” érzést pár apró változtatással el tudjuk érni, amitől a szoba hangulata teljesen átformálódjon és hívogató, nyugodt pihenésre csábító, legyen. És ha más stílusra vágyunk? Íme pár vagány hangulat, amit fillérekből elérhetünk.
1. Skandináv relax földszínekkel
A vörös és a narancs pezsdítő színek, vibráló színek, ami jön akkor mikor a hálót nem alvásra, hanem erotikus elfoglaltságra szeretnénk használni, tehát egy buja estére egy vadító piros ágynemű igazán helyénvaló választás.
Azonban ha többnyire a relaxáció a célunk a helységben, akkor érdemes visszafogottab tónusokkal berendezni. Ha semleges és egyszínű ágyneműt veszel, az ágyad letisztultnak, sőt, drágábbnak fog tűnni. Ha a fehér vagy bézs ágyneműt egy földszínű ágytakaróval feded be, garantáltan elegáns és pihentető lesz az összhatás.
2. Modern stílus elegáns kiegészítők segítségével
A dekoráció ugyan a nappaliban szokott a leghangsúlyosabb lenni, de a háló sem maradhat teljesen funkcionális és puritán és méltó díszítését olcsón meg lehet úszni. A nagyobb lakberendezési áruházakban kaphatóak egyszerű, fekete képkeretek. Ha ebből veszel egy nagy, vagy pár kisebb darabot és egy fekete-fehér fotót helyezel bele, egyből eleganciát kölcsönzöl a helységnek.
Egy minimál stílusú váza és egy trendi pohár vagy bögre teljessé teheti az összhatást. Ha szeretsz az ágyban reggelizni, válassz egy szép, időtálló fa tálcát, melyről öröm lesz csemegézni.
3. Bohém életérzés harsogó színekkel és mintákkal
Ha ágykereted fából készült, könnyedén formálhatod a szobát bohó stílusúra. Válassz egy nagy, egzotikus növényt és állítsd a sarokba. Akassz különböző stílusú képkereteket a falra és tölts meg őket jópofa, színes fotókkal vagy kis poszterekkel.
A színes illatgyetyák szintén nem maradhatnak ki, ahogy a vidám mintás textilek sem. Akár a falra aggatod őket, akár díszpárnákon, vagy ágytakarón jelenik meg, a különbözá textúrájú és mintájú anyagok mindig feldobják a szobát.
4. Retro és kortárs stílusos keveredése
A modern és a retro meglepően jól mutat együtt, hiszen a két stílus ötvözése igazán friss, izgalmas hangulatot eredményez. Itt sem kell költségekbe verned magad hogy drága, régi bútorokkal töltsd meg a szobát, bőven elég, ha a retro csak a kiegészítőkben tűnik fel.
Válassz egyszerű, minimál bútorokat, amiket kedvező áron szerezhetsz be, és dobd fel őket pár jópofa dekoráció használatával. Egy régi kép, egy retro stílusú vekker, lámpa vagy rádió életre kelti a helyiséget.
5. Vintage hangulat a szép álmokért
A francia sikk töretlen népszerűségének talán az is a kulcsa, hogy egy vintage stílusban berendezett szoba egyből barátságos, kedves és hívogató hatást kelt. És ezt a módit könnyebb megvalósítani, mint sokan gondolják, hiszen lehet, hogy csak szét kell néznünk a pincében.
Ha éjjeliszekrény helyett egy régi széket használunk, máris behoztuk a hangulatot a helységbe. Lehet, hogy a nagyi padlásán éppen egy ilyen klassz ülőalkalmatosság porosodik! Ha kicsit kopott, akkor pláne tökéletesen mutat majd. Szép könyvek szolgálhatnak nemcsak olvasnivalóként, hanem dekorációként is, színként pedig megjelenhet a púder rózsaszín és a halványkék.
Címkék: hálószoba, hálószoba dekorálás, lakásfelújítás, lakberendezési stílus, lakberendezési trend